રાફેલ ખરીદીમાં વધુ ભાવ ચૂકવાયો હોવાના આક્ષેપ સાથે કોંગ્રેસે દેશભરમાં તેના પડઘા પાડયા છે. જેના ભાગરૂપે, બુધવારે સાંજે ચાર વાગે શહીદ ભગતસિંહ ચોક-ન્યાયમંદિરથી રેલી કાઢી જિલ્લા કલેકટરને આવેદનપત્ર આપવાનું એલાન કોંગ્રેસ દ્વારા આપવામાં આવ્યું છે. આ રેલીમાં ગુજરાત કોંગ્રેસના પ્રભારી રાજીવ સાતવ,પ્રદેશ પ્રમુખ અમિત ચાવડા અને મધ્ય ગુજરાતના પ્રભારી બિશ્વરંજન મોહંતી સહિતના સિનીયર કોંગી આગેવાનો જોડાશે અને કલેકટરને આવેદન આપશે.